**Adatkezelő/adatfeldolgozó megállapodás eljárásrendje**

GDPR Projekt

Nagytarcsai Szociális Segítő Szolgálat (a továbbiakban Adatkezelő)

Szerző: KÖZINFORMATIKA Nonprofit Kft.

|  |  |
| --- | --- |
| **Dokumentumszám:** |  |
| **Verzió:** |  |
| **Dátum:** |  |
| **Szerző:** |  |

2021.

# Dokumentum verzió kontroll

|  |  |  |  |
| --- | --- | --- | --- |
| **KISZK Verzió (k)** | **Dátum** | **Szerző** | **Megjegyzés** |
|  |  |  |  |
|  |  |  |  |
|  |  |  |  |
|  |  |  |  |

# Tartalomjegyzék

[1 Dokumentum verzió kontroll 2](#_Toc530144377)

[2 Tartalomjegyzék 2](#_Toc530144378)

[3 Bevezetés 3](#_Toc530144379)

[4 GDPR Adatkezelő/adatfeldolgozó egyezség eljárásrend 4](#_Toc530144380)

[4.1 Megadandó információk 4](#_Toc530144381)

[4.1.1 A feldolgozás tárgya és időtartama 4](#_Toc530144382)

[4.1.2 A személyes adatok típusa és az érintettek kategóriái 4](#_Toc530144383)

[4.2 Megadandó szerződéses feltételek 4](#_Toc530144384)

# Bevezetés

Az Adatkezelő elkötelezett az alkalmazottai, ügyfelei, beszállítói és egyéb érdekeltjei személyes adatainak védelme érdekében és biztosítja, hogy az megfelel az összes vonatkozó jogszabálynak. Az Adatkezelő ügymenetek, nyilvántartások kapcsán az Adatkezelő több harmadik félre támaszkodik, hogy segítséget nyújtson az ügyfeleknek, és eleget tegyen a törvényben meghatározott kötelezettségeinek.

A GDPR rendelet értelmében a személyes adatok adatkezelőjét terheli az a kötelezettség, hogy biztosítsa az ilyen adatok védelmét, amikor azokat egy harmadik fél, vagyis adatfeldolgozó dolgozza fel. Az adatkezelő/adatfeldolgozó kapcsolat kialakításában a két fél között szerződéses megállapodásnak kell fennállnia, amelyben meg kell határozni az adatfeldolgozás pontos kereteit.

Az Adatkezelő felelőssége az adatfeldolgozóval szemben elvárásokat támasztani, meghatározni az adatfeldolgozás teljes folyamatát, amitől az adatfeldolgozó nem térhet el. Továbbá jogosult megbizonyosodni az adatfeldolgozók jogszabálynak való megfelelősségéről is.

Jelen szabályzat azokat az információkat tartalmazza, amelyeket bele kell venni a személyes adatok feldolgozására vonatkozó szerződésekbe.

# GDPR Adatkezelő/adatfeldolgozó egyezség eljárásrend

Jelen eljárásrend követelményként szolgál az összes meglévő és új adatfeldolgozói szerződéssel kapcsolatban, amely az Adatkezelő és harmadik fél között jön létre. Alapelve, hogy a személyes adatok kezelése vagy feldolgozása esetén az előírt mennyiségű és minőségű információ, illetve az adatvédelemhez kapcsolódó feltételek szerepeljenek a szerződésekben. A szerződésnek jogilag kötelező érvényűnek kell lennie az adatfeldolgozó számára, GDPR megfelelőség tekintetében is.

Ha az adatkezelést az Adatkezelő nevében más végzi, az Adatkezelő kizárólag olyan adatfeldolgozókat vehet igénybe, akik vagy amelyek megfelelő garanciákat nyújtanak az adatkezelés GDPR-ban rögzített követelményeinek való megfelelését és az érintettek jogainak védelmét biztosító, megfelelő technikai és szervezési intézkedések végrehajtására. Ezen garanciák meglétére az adatfeldolgozói megállapodásban szükséges kitérni, és azt egyedileg vizsgálni.

Az adatfeldolgozó az Adatkezelő előzetesen írásban tett eseti vagy általános felhatalmazása nélkül további adatfeldolgozót nem vehet igénybe. Az általános írásbeli felhatalmazás esetén az adatfeldolgozó tájékoztatja az Adatkezelőt minden olyan tervezett változásról, amely további adatfeldolgozók igénybevételét vagy azok cseréjét érinti, ezzel biztosítva lehetőséget az Adatkezelőnek arra, hogy ezekkel a változtatásokkal szemben kifogást emeljen.

Az adatfeldolgozó által végzett adatkezelést az uniós jog vagy tagállami jog alapján létrejött olyan - az adatkezelés tárgyát, időtartamát, jellegét és célját, a személyes adatok típusát, az érintettek kategóriáit, valamint az adatkezelő kötelezettségeit és jogait meghatározó -szerződésnek vagy más jogi aktusnak kell szabályoznia, amely köti az adatfeldolgozót az Adatkezelővel szemben.

A szerződés vagy más jogi aktus különösen előírja, hogy az adatfeldolgozó:

## Megadandó információk

A megállapodásban meg kell adni az alábbiakat:

* az adatkezelés tárgyát,
* időtartamát,
* jellegét és célját,
* a személyes adatok típusát,
* az érintettek kategóriáit,
* valamint az adatkezelő kötelezettségeit és jogait

## Megadandó szerződéses feltételek

A GDPR megköveteli, hogy az adatkezelő meghatározza az adatvédelemre vonatkozó minimális feltételeket a szerződésben. Ezek az alábbiak:

A szerződés különösen előírja, hogy az adatfeldolgozó:

1. a személyes adatokat kizárólag az Adatkezelő írásbeli utasításai alapján kezeli - beleértve a személyes adatoknak valamely harmadik ország vagy nemzetközi szervezet számára való továbbítását is -, kivéve akkor, ha az adatkezelést az adatfeldolgozóra alkalmazandó uniós vagy tagállami jog írja elő; ebben az esetben erről a jogi előírásról az adatfeldolgozó az Adatkezelőt az adatkezelést megelőzően értesíti, kivéve, ha az Adatkezelő értesítését az adott jogszabály fontos közérdekből tiltja;
2. biztosítja azt, hogy a személyes adatok kezelésére feljogosított személyek titoktartási kötelezettséget vállalnak vagy jogszabályon alapuló megfelelő titoktartási kötelezettség alatt állnak;
3. meghozza a 32. cikkben előírt intézkedéseket;

*(A 32. cikk - A feldolgozás biztonsága megköveteli mind az adatkezelőktől, mind pedig az adatfeldolgozóktól, hogy "megfelelő technikai és szervezési intézkedéseket hajtsanak végre a kockázatnak megfelelő (a természetes személyek jogait és szabadságait) biztonsági szint megteremtéséhez". A kockázat szintjét értékelni lehet az adatvédelmi hatásvizsgálat alapján, ezért a szükséges biztonsági ellenőrzések mértéke a szerződéseken belül változhat. Ezek az intézkedések magukban foglalhatják a titkosítási-, adatbiztonsági alrendszerek és egyéb technikai eszközök használatát, amelyek biztosítják a személyes adatok feldolgozásához használt rendszer megfelelő szintű titkosságát, integritását, elérhetőségét és rugalmasságát.)*

1. tiszteletben tartja a további adatfeldolgozó igénybevételére vonatkozóan a GDPR,ban említett feltételeket;
2. az adatkezelés jellegének figyelembevételével megfelelő technikai és szervezési intézkedésekkel a lehetséges mértékben segíti az Adatkezelőt abban, hogy teljesíteni tudja kötelezettségét az érintett GDPR III. fejezetben foglalt jogainak gyakorlásához kapcsolódó kérelmek megválaszolása tekintetében;
3. segíti az Adatkezelőt a GDPR 32-36. cikk szerinti kötelezettségek teljesítésében, figyelembe véve az adatkezelés jellegét és az adatfeldolgozó rendelkezésére álló információkat;

*A 32-36. cikk foglalkozik az adatkezelés biztonságával, a személyes adatok megsértésével és az adatvédelmi hatásvizsgálattal.)*

1. az adatkezelési szolgáltatás nyújtásának befejezését követően az Adatkezelő döntése alapján minden személyes adatot töröl vagy visszajuttat az Adatkezelőnek, és törli a meglévő másolatokat, kivéve, ha az uniós vagy a tagállami jog az személyes adatok tárolását írja elő;
2. az Adatkezelő rendelkezésére bocsát minden olyan információt, amely a GDPR 28. cikkben meghatározott kötelezettségek teljesítésének igazolásához szükséges, továbbá amely lehetővé teszi és elősegíti az Adatkezelő által vagy az általa megbízott más ellenőr által végzett auditokat, beleértve a helyszíni vizsgálatokat is.

Az adatfeldolgozó haladéktalanul tájékoztatja az Adatkezelőt, ha úgy véli, hogy annak valamely utasítása sérti GDPR vagy a tagállami vagy uniós adatvédelmi rendelkezéseket.

Ha az adatfeldolgozó bizonyos, az Adatkezelő nevében végzett konkrét adatkezelési tevékenységekhez további adatfeldolgozó szolgáltatásait is igénybe veszi, uniós vagy tagállami jog alapján létrejött szerződés vagy más jogi aktus útján erre a további adatfeldolgozóra is ugyanazok az adatvédelmi kötelezettségeket kell telepíteni, mint amelyek az Adatkezelő és az adatfeldolgozó között létrejött, jelen eljárásrend szerinti szerződésben vagy egyéb jogi aktusban szerepelnek, különösen úgy, hogy a további adatfeldolgozónak megfelelő garanciákat kell nyújtania a megfelelő technikai és szervezési intézkedések végrehajtására, és ezáltal biztosítania kell, hogy az adatkezelés megfeleljen a GDPR követelményeinek. Ha a további adatfeldolgozó nem teljesíti adatvédelmi kötelezettségeit, az őt megbízó adatfeldolgozó teljes felelősséggel tartozik az Adatkezelő felé a további adatfeldolgozó kötelezettségeinek a teljesítéséért.